ზ ვ ა ვ ი

**სადაც კლდე არის ჯმუხი და სალი,**

**მქუხარე შხეფებს აქაფებს წყალი,**

**და მაღალ ცაში ისმის ზრიალი**

**მრავალი ქორის.**

**ბნელში კი მოსჩანს თოვლის კრიალი**

**მწვერვალთა შორის.**

**ოდესღაც მოსწყდა ზვავი კლდის ზენა,**

**მძიმე გრიალით შეხუთა სმენა,**

**და კდელთა შორის ორივე ფენა**

**მან შეატბორა.**

**და თერგის წყალთა ძლიერი დენა**

**გააპო ორად.**

**უერცრად თითქოს დაჩუმდა დევი,**

**თერგი ღრიალა ტალღების მრევი;**

**მაგრამ ნაკადი მოაწვა რღევით**

**თოვლიან ზვავსა. . .**

**და წარღვნილ მიწას მთლიანი ხევი**

**მან დაამსგავსა.**

**და დიდხანს იდგა ნაპობი ზვავი,**

**როგორც მარადი ყინულის ხვავი,**

**მის ქვეშ კი თერგმა ამოჰყო თავი**

**და შხეფთა მტვერით**

**აშხურა დიდხანს ეს დაუძრავი**

**ყინულის ჭერი.**

**იმ ზვავზე შარის გაიდო ლარი,**

**მიჰქონდა ცხენი, მირბოდა ხარი,**

**და თავის აქლემს ვაჭარი ბარის**

**უძღოდა წინა,**

**სადაც დღეს ქარი, ცის ბინდარი,**

**დაეძებს ბინას.**

**1829**